แหล่งข่าวจากชุดสืบสวนสอบสวน สภ.อ.เมืองยะลา เปิดเผยว่า สำหรับกล้องของธนาคารกรุงไทยอิสลาม สาขาถนนพิพิธภักดี สามารถบันทึกภาพคนร้ายที่นำระเบิดมาวางภายในธนาคารได้ ซึ่งมีลักษณะเป็นชายสูงประมาณ 165 ซม. สวมเสื้อเชิ้ตแขนยาวสีขาวปล่อยชายเสื้อ กางเกงขายาวสีดำ ลักษณะคล้ายชุดนักศึกษา โดยกล้องสามารถบันทึกภาพตั้งแต่ก่อนจะเข้ามาภายในธนาคารโดยบุคคลดังกล่าวได้ใช้หนังสือเล่มดังกล่าวปิดบังใบหน้า ก่อนที่จะเดินผ่านกล้องด้านหน้าธนาคาร และเมื่อเปิดประตูเข้าธนาคารก็ได้ก้มหน้าหลบกล้องภายในธนาคาร พร้อมเดินไปทางซ้ายไปยืนหันหลังให้กับกล้อง ที่บริเวณเคาน์เตอร์เขียนใบนำฝาก โดยนำสมุดเล่มที่บรรจุระเบิดวางไว้บนเคาน์เตอร์ดังกล่าว ซึ่งต่อมาพนักงานธนาคารท่านหนึ่งเห็นท่าทางมีพิรุธ จึงได้เดินเข้าไปถามคนร้ายคนดังกล่าวได้ตอบกลับพนักงานว่า ลืมเลขบัญชี จากนั้นจึงรีบเดินออกจากธนาคาร โดยทิ้งสมุดเล่มนั้นเอาไว้บนเคาน์เตอร์จากนั้นพนักงานคนดังกล่าวได้พลิกสมุดดูก็พบว่ามีสายไฟอยู่จนกระทั่งเกิดระเบิดขึ้นที่สมุดเล่มนั้น ซึ่งภาพจากกล้องสามารถบันทึกภาพขณะเกิดเหตุระเบิดได้ โดยแนวทางการสืบสวนในขณะนี้ได้เชิญผู้เกี่ยวข้องที่อยู่ในธนาคารขณะเกิดเหตุมาสอบถามพร้อมสะเก็ตซ์ภาพใบหน้าคนร้าย และนำภาพจากกล้องอีกตัวที่สามารถบันทึกภาพไว้ได้เช่นกัน มาตรวจสอบเพื่อเทียบเคียงใบหน้าคนร้าย
กล้องของธนาคารกรุงไทยอิสลาม สาขาถนนอะไร 
ถนนพิพิธภักดี